Public procurement notice: Contract Notice
Published: 2021-09-03
Buyer: Helsingin Seudun Liikenne - kuntayhtymä
Country: FI
Contract type: Services
Procedure: Open procedure
CPV classification: 72000000 | 72600000
Submission deadline: 2021-10-04
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin seudun liikenne – kuntayhtymä HSL (y-tunnus 2274586-3) pyytää tarjousta ohjelmistojen Valvonta- ja häiriönhallintapalvelusta.
Kilpailutus on hankintayksikköinä toimivien Helsingin Seudun Liikenne (HSL) ja TVV lippu- ja maksujärjestelmä Oy (LMJ) yhteinen. Jäljempänä käytettävä ’Tilaaja’ tarkoittaa HSL:ää ja LMJ:tä.
Hankinnan kohteena on valvonta- ja häiriönhallintapalvelu (jatkossa "Valvomo" tai "Valvontapalvelu"). Valvomon tehtävänä on reagoida teknisiin herätteisiin, sekä tilaajan nimeämien henkilöiden yhteydenottoihin ympärivuorokautisesti. Herätteen saadessaan Valvomo suorittaa tilaajan luomia ohjeita, kuten palautumis- ja viestintäsuunnitelmia, sovitulla palvelutasolla. Palvelu- ja vasteajan määrittelevä prioriteetti välitetään Valvomoon kunkin herätteen mukana.
Valvomolta ei vaadita enempää kuin mitä ohjeen perusteella pystyy tekemään. Ympäristöihin ja sovelluksiin ei tehdä Valvomossa muutoksia, ellei sen kaltainen toimenpide sisälly ohjeeseen. Muutokset kuuluvat lähtökohtaisesti valvottavaa palvelua ylläpitävälle tiimille. Toimistoaikana Valvomo saa tukea palvelua ylläpitävältä tiimiltä. Muutenkin Valvomo kommunikoi palveluja ylläpitävien ja kehittävien tiimien kanssa matalalla kynnyksellä.
Kun Valvomo toteaa häiriön laajamittaiseksi, Valvontapalveluun sisältyvä koordinaattoritoiminto aktivoituu ja ohjaa laajamittaisesta häiriöstä palautumista yli järjestelmä- ja organisaatiorajojen.
Valvottavat mittarit ja niihin liittyvät näkymät, sekä tekniset herätteet, eli hälytykset, toteutetaan ensisijaisesti ajoalustaan kuuluvilla (esimerkiksi Azure Monitor), tai muuten tilaajan käytössä olevilla työkaluilla. Valvottavaa palvelua ylläpitävä tiimi toteuttaa näkymät ja hälytykset omat ja Valvomon tarpeet, sekä tilaajan vaatimukset huomioiden. Tilaaja omistaa näkymien ja hälytysten toteutukset. Sekä valvottavaa palvelua ylläpitävä tiimi, että Valvontapalvelu käyttävät vianselvitykseen samoja valvontanäkymiä. Palvelukohtaisten näkymien lisäksi saatetaan luoda keskitettyjä näkymiä tarpeen ja mahdollisuuksien mukaisesti.
Ohjeet ovat tilaajan omistuksessa, ja niitä säilytetään ja ne julkaistaan tilaajan valitsemasta järjestelmästä (esimerkiksi ITSM-järjestelmä). Palveluun ei kuulu, eikä palvelu vaadi, tilaajalle toimitettavia järjestelmiä, työkaluja tai lisenssejä.
Ennakoidut HSL:n ja LMJ:n yhteenlasketut hankintamäärät ensimmäisen neljän vuoden ajalta on ilmoitettu liitteessä "Liite 2 Hinnoittelumalli".
Valvontapalvelun pystytetään käyttöönottoprojektissa, jonka valmistettua valvontapalvelu on valmiina ohjeiden vastaanottoon ja valvontapalvelun käynnistämiseen. Kun yksittäinen ohje hyväksytään Valvontapalveluun, ohjeen viittaamat palvelut ovat valvonnan piirissä. Ohjeen hyväksyminen vaatii, että ohjeen viittaamat herätteet on luotu, herätteiden välitys on testattu toimivaksi, ohjeen suorittamiseen vaaditut pääsyoikeudet on luovutettu Valvomolle ja ohjeen varsinainen sisältö on todettu riittäväksi. Tarkat ohjeen hyväksymisen kriteerit määritellään valitun toimittajan kanssa.
Lisätyt ja poistetut ohjeet, sekä ohjeisiin kohdistuneet muutokset käydään läpi Valvontapalvelun kuukausittaisessa seurantakokouksessa.
Valvonta- ja häiriönhallinta on yhteishankinta. HSL antaa yhteishankinnasta hankintapäätöksen. Sekä HSL että TVV LMJ tekevät kumpikin oman hankintasopimuksen valitun toimittajan kanssa. Kummallekin tilaajalle on voitava lähettää oma laskunsa palvelun käytöstä.
Sopimus tulee olemaan voimassa määräajan kaksi (2) vuotta, jonka jälkeen sopimus jatkuu toistaiseksi. Toistaiseksi voimassa olevan Pääsopimuksen (tai minkä tahansa tämän nojalla solmitun Sopimuksen) irtisanomisaika on kuusi (6) kuukautta.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/57455/notice/80834